มีเพศสัมพันธ์กับแฟนค่ะ วันที่20เดือนก.พ.เลวาประมาณตี1-ตี2ค่ะไม่ได้ป้องกันแต่ไม่มีการหลั่งในนะคะ ตื่นมาเวลา8โมงเช้า จึงไปซื้อยาคุมฉุกเฉินแบบสองเม็ดมากินค่ะ พอผ่านไปประมาณหนึ่งสัปดาห์ วันที่25ก.พ.มีเลือดออกค่ะประมาณ2วันค่ะ ต่อมาวันที่6มี.คมีเลือดออกมาค่ะและเพิ่งหมดไปวันที่8ค่ะ อยากทราบว่ามีโอกาสตั้งครรภ์มั้ยคะ กลัวเป็นเลือดล้างหน้าเด็กค่ะ ปกติประจำมาไปตรงกันค่ะแต่ช่วง3-4เดือนที่แล้วมาช่วงๆวันที่12-15ค่
สวัสดีค่ะ ยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้อง ดังนั้นการที่หลังกินยาไปประมาณ 1 สัปดาห์แล้วมีเลือดออกผิดปกติมานั้น อาจจะเป็นผลข้างเคียงจากยาได้โดยถ้าได้กินยาคุมฉุกเฉินภายใน 72 ชั่วโมง กินครบ โอกาสตั้งครรภ์ก็น่าจะมีได้น้อย แต่ต้องตรวจยืนยันและสังเกตรอบเดือนด้วย สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาภายใน 35 วันจากรอบก่อน ก็ควรไปยืนยันผลที่รพ.และหาสาเหตุอื่นๆที่อาจเป็นไปได้ต่อไปด้วย